מערב אירופה לפי ההגדרה הרווחת.
מערב אירופה לפי ההגדרה המצומצמת ביותר
**מערב אירופה** הוא כינוי לקבוצת מדינות באירופה, ולהן ייחוד היסטורי, פוליטי ותרבותי. הגדרה זו לא בהכרח חופפת להגדרה הגאוגרפית של מערב היבשת. 

ההגדרה הרווחת למושג **מערב אירופה**, עוצבה לאחר מלחמת העולם השנייה כתוצאה של המלחמה הקרה, והיא כוללת את כל המדינות אשר היו קרובות בהשקפתן לארצות הברית ואשר התנגדו למשטר הקומוניסטי בברית המועצות ובמדינות מזרח אירופה. כמה ממדינות המערב הפכו דמוקרטיות רק בעת האחרונה - בספרד ובפורטוגל, למשל, היו נהוגים משטרים דיקטטוריים עד לשנת 1975. מדינות אחרות, אשר נקטו עמדה נייטרלית במלחמה הקרה, כגון שווייץ ושוודיה, נחשבו אף הן חלק ממערב אירופה: הן הצטרפו לארגונים כלכליים מערב-אירופאיים (EFTA, למשל) וכלכלותיהן היו בהחלט רחוקות מהקומוניזם המזרח-אירופאי. המובן הגאוגרפי של "מערב אירופה" נחלש עם הכללתה של יוון בקבוצת המדינות המערב-אירופאיות; יוון שוכנת למעשה מזרחית לכמה ממדינות הגוש המזרחי.

מערב אירופה בהגדרה המצומצמת ביותר כולל את האיים הבריטיים (בריטניה ואירלנד), שלוש מדינות בנלוקס וצרפת. הסיבה להגדרה מצומצמת זו היא שכל המדינות האחרות, חלקן קרובות מבחינה פוליטית ותרבותית לאלו שהוזכרו כאן, שייכות לאזורים גאוגרפיים אחרים באירופה במשמעותם המצומצמת: ספרד ואיטליה שייכות ל"דרום אירופה", גרמניה ואוסטריה - ל"מרכז אירופה", ומדינות סקנדינביה - ל"צפון אירופה". בהגדרה מצומצמת זו ממעטים להשתמש.[דרוש מקור]

ההפרדה בין המזרח והמערב במשך פחות מחמישים שנות המלחמה הקרה הייתה הרמטית למדי, והביאה להתעצמות ההבדלים התרבותיים בין הגושים. הסמל הידוע ביותר להפרדה הוא חומת ברלין, אשר חצתה את בירת גרמניה של היום באופן שרירותי בין הגוש המערבי והמזרחי. הגדרת "מערב אירופה" לא מקבילה להגדרת האיחוד האירופי. מדינות מערב-אירופאיות מובהקות - נורווגיה ואיסלנד, למשל - מעולם לא הצטרפו לאיחוד. מדינות אחרות, כגון בריטניה, הצטרפו מאוחר, שנים רבות אחרי שנכללו כבר תחת הגדרת "מערב אירופה" וגם החל מ-2004 החלו מדינות קבוצת וישגראד שנחשבו למדינות מזרח אירופאיות מובהקות, והמדינות הבלטיות שנחשבו לחלק מברית המועצות, להצטרף לאיחוד האירופי. קריטריון נוסף אשר לא תמיד התאים היה חברות בנאט"ו.

כיום, עם נפילת הקומוניזם וההתקרבות בין הגושים, מיטשטשת ההבחנה. בשנת 2004 נוספו חמש-עשרה מדינות לאיחוד האירופי, רובן ממזרח אירופה. נכון לשנת 2006 השתלבותן עדיין אינה מלאה. סלובניה נחשבת בעיני רבים כבר היום לחלק ממערב אירופה; מכל מדינות יוגוסלביה לשעבר הייתה סלובניה המפותחת, העשירה והדמוקרטית ביותר, והיחידה שלא השתתפה ממושכות במלחמות בשנות ה-90.

כיום נכללות המדינות הבאות במערב אירופה לפי ההגדרה המורחבת:

* חמש המדינות הנורדיות: שוודיהשוודיה שוודיה, פינלנדפינלנד פינלנד, דנמרקדנמרק דנמרק, איסלנדאיסלנד איסלנד ונורווגיהנורווגיה נורווגיה.
* האיים הבריטיים: בריטניהבריטניה בריטניה ואירלנדאירלנד אירלנד
* שלוש מדינות בנלוקס: הולנדהולנד הולנד, בלגיהבלגיה בלגיה ולוקסמבורגלוקסמבורג לוקסמבורג
* מדינות מרכז אירופה: גרמניהגרמניה גרמניה, שווייץשווייץ שווייץ, אוסטריהאוסטריה אוסטריה וליכטנשטייןליכטנשטיין ליכטנשטיין.
* מדינות איבריה: ספרדספרד ספרד פורטוגלפורטוגל פורטוגל ואנדורהאנדורה אנדורה.
* מדינות חצי האי האיטלקי: איטליהאיטליה איטליה, סן מרינוסן מרינו סן מרינו וקריית הוותיקןקריית הוותיקן קריית הוותיקן
* אחרות: מלטהמלטה מלטה, צרפתצרפת צרפת ומונקומונקו מונקו.

ראו גם
------

* צפון אירופה
* דרום אירופה
* מזרח אירופה
* אגן הים התיכון

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מערב אירופה** |
| ויקישיתוף תמונות ומדיה בוויקישיתוף: **מערב אירופה** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4079215-8
* NARA: 16704527
* NKC: ge137883
* VIAF: 245653394
* WorldCat: viaf-245653394

 |